दिल्ली सरकार के मंत्रियों ने कहा, बदला लेने के लिए साजिश रच रही मोदी सरकार  
कहा- दिल्ली पुलिस ने निराधार आरोपों पर आधारित चार्जशीट फाइल की
मोदी सरकार ने बदला लेने के लिए सारी एजेंसियों को छोड़ दिया
दिल्ली पुलिस राजनीतिक हथियार बनी, अदालत में झेलनी पड़ेगी शर्मिंदगी
मंत्रियों के मुताबिक मुख्यमंत्री और उप-मुख्यमंत्री को पूरी तरह से फर्जी मामले में फंसाने के लिए दिल्ली पुलिस को आदेश देकर मोदी सरकार ने इसकी विश्वनीयता से खिलवाड़ किया है. पुलिस के पास दिल्ली के लोगों की सुरक्षा की अहम जिम्मेदारी है. दिल्ली पुलिस की तरफ से दाखिल की गई निराधार आरोपों वाली चार्जशीट के उस समय चिथड़े उड़ जाएंगे जब इसे न्यायिक जांच-पड़ताल के लिए रखा जाएगा. देश की जनता के समक्ष मोदी सरकार और उसकी कठपुतली की तरह काम करने वाली दिल्ली पुलिस के असली चेहरे को सामने लाने के लिए पूरी कानूनी ताकत के साथ लड़ा जाएगा.